El club nasqué el 27 de juliol de 1913 amb el nom de Verdi Foot Ball Club, per ser el lloc de naixement de Giuseppe Verdi. La primera samarreta del Verdi fou a parts grogra i blava. El 16 de desembre del mateix any es reanomenà com a Parma Foot Ball Club, amb samarreta blanca amb una creu negra al pit. Durant els seus primers anys d'existència el club es mantingué en catengories inferiors semi-professionals. El 1970 es fusionà amb un club de recent creació, el AC Parmense (6-9-1968) i adoptà el nom de Parma Associazione Calcio. Adoptà el color blanc amb detalls blaus i grocs. No fou fins al 1985, amb Arrigo Sacchi a la banqueta, que el club s'estabilitzà a la Sèrie B, i el 1990, amb Nevio Scala que aconseguí l'ascens a la màxima categoria. Gràcies al suport de l'empresa Parmalat el club se situà al màxim nivell futbolístic italià. Després de l'escàndol financer de l'empresa Parmalat el 2003-04, l'empresa anuncià la intenció de vendre el club el 2005 i canvià de nou el nom a l'antic Parma Football Club. Durant la temporada 2007-08 va baixar a la segona categoria de la lliga italiana.